cyanic-selkie/wikianc huggingface dataset:
ভীমরাও রামজি আম্বেদকর
পরিচিতি
ভীমরাও রামজি আম্বেদকর ভারতের গরিব “মহর”(Mahar) পরিবারে (তখন অস্পৃশ্য জাতি হিসেবে গণ্য হত) জন্ম গ্রহণ করেন। আম্বেদকর সারাজীবন সামাজিক বৈষম্যের (Social Discrimination), “চতুর্বর্ণ পদ্ধতি”-হিন্দু সমাজের চারটি বর্ণ এবং ভারতবর্ষের অস্পৃশ্যতা (Untouchables or Untouchables community) প্রথার বিরুদ্ধে যুদ্ধ করে গেছেন। তিনি বৌদ্ধ ধর্মে ধর্মান্তরিত হন এবং হাজারো অস্পৃশ্যদের থেরবাদী বৌদ্ধ ধর্মে (Theravada Buddhism) স্ফুলিঙ্গের মতো রূপান্তরিত করে খ্যাত হয়েছিলেন। আম্বেদকরকে ১৯৯০ সালে মরণোত্তর (Posthumous) “ভারতরত্ন” - ভারতের সর্বোচ্চ রাষ্ট্রীয় উপাধি'তে ভূষিত করা হয়। বহু সামাজিক ও অর্থনৈতিক বাধাবিপত্তি পেরিয়ে, ভারতে কলেজ শিক্ষা অর্জনে আম্বেদকর প্রথম “দলিত ব্যক্তি” (Outcast) হিসেবে স্বীকৃতি পান । অবশেষে কলম্বিয়া বিশ্ববিদ্যালয় এবং লন্ডন অর্থনীতি বিশ্ববিদ্যালয় (লন্ডন স্কুল অব ইকনোমিক্স) থেকে আইনে ডিগ্রি (বিশ্ববিদ্যালয়ের সর্বোচ্চ উপাধি) লাভ করার পর, আম্বেদকর বিদ্বান ব্যক্তি হিসেবে সুনাম অর্জন করেন এবং কিছু বছর তিনি আইন চর্চায় নিজেকে নিয়োজিত করেছিলেন । পরে তিনি ভারতের অস্পৃশ্যদের সামাজিক অধিকার ও সামাজিক স্বাধীনতার উপর ওকালতির সময় সমসাময়িক সংবাদপত্র প্রকাশ করেছিলেন। কিছু ভারতীয় বৌদ্ধ ধর্মাবলম্বীদের দ্বারা তিনি “বোধিসত্ত্ব” (বুদ্ধত্ব লাভে যিনি পারমী পূরণ করছেন) উপাধিতে সম্মানিত হয়েছিলেন, যদিও তিনি নিজেকে “বোধিসত্ত্ব” হিসেবে কখনো দাবি করেননি।
প্রথম জীবন এবং শিক্ষা
thumb|right|ভীমরাও রামজী শাকপাল যুবক থাকাকালীন 'মোহ' (Mhow) অঞ্চলের (বর্তমান মধ্য প্রদেশ) এবং কেন্দ্রীয় সামরিক সেনানিবাসে ব্রিটিশ কর্তৃক স্থাপিত শহরে আম্বেদকর জন্মগ্রহণ করেছিলেন। তিনি ছিলেন রামজী মালোজী শাকপাল (Ramji Maloji Sakpal) এবং ভীমাবাইের (Bhimabai) ১৪তম তথা সর্বকনিষ্ঠ পুত্র। তার পরিবার ছিলেন মারাঠী অধ্যুষিত বর্তমান কালের “মহারাষ্ট্র”-এর রত্নগিরি জেলার “আম্বোভাদ” (Ambavade) শহরে। তারা হিন্দু সম্প্রদায়ের অধিভুক্ত ছিল (মহর জাতি), যারা অস্পৃশ্য জাতি হিসেবে এবং প্রচণ্ড আর্থ-সামাজিক বৈষম্যের শিকার হত। আম্বেদকরের পূর্বপুরুষেরা ছিলেন ব্রিটিশ ইস্ট – ইন্ডিয়া কোম্পানির সেনা এবং তার পিতা “রামজী শাকপাল” মোহ সেনানিবাসের ভারতীয় সেনা হিসেবে নিযুক্ত ছিলেন, তিনি সেকালের গৎবাঁধা শিক্ষাপদ্ধতিতে মারাঠী এবং ইংরেজিতে ডিগ্রি লাভ করেছিলেন এবং সেইসাথে তিনি প্রাথমিক বিদ্যালয়ের শিক্ষা লাভে কঠোর পরিশ্রমে সন্তানদের উদ্বুদ্ধ করেন। কবির পান্থের মতে, রামজী শাকপাল তার সন্তানদের হিন্দু সংস্কৃতি সম্পর্কে অধ্যয়ন করতে উদ্বুদ্ধ করতেন।  যদিও আম্বেদকর বিদ্যালয়ে যেতেন, তাকে অন্যান্য অস্পৃশ্য শিশুর ন্যায় আলাদা করে দেয়া হত।   শিক্ষকগণ তাদের প্রতি অমনোযোগী ছিলেন এবং কোনোরূপ সহযোগিতাপূর্ণ মনোভাব পোষণ করতেন না। তাদের শ্রেণিকক্ষের ভেতরে বসার অনুমতি ছিলো না, এমনকি তাদের যদি তৃষ্ণা পেতো উচ্চবর্ণের কোনো একজন এমন উচ্চতা হতে সেই পানি ঢেলে পান করাতো, যাতে নিচুজাতের শিক্ষার্থীরা বা পানি বা পানির পাত্র স্পর্শ না করতে পারে । এই কাজটি সাধারণত আম্বেদকরের জন্য করতো বিদ্যালয়ের চাপরাসী (Peon) এবং যদি পিওন না থাকত বা না আসত, তখন সারাদিন পানি ছাড়াই কাটাতে হতো, আম্বেদকর এই অবস্থাকে এভাবে আখ্যায়িত করেছেন - “পিওন নাই,পানি নাই”(নো পিওন, নো ওয়াটার)।
রামজী শাকপাল ১৮৯৪ সালে অবসর নেন ও দুই বছর পরে তার পরিবার “সতর”-এ (Satara) চলে আসে। জায়গা বদলের অল্পদিনের পরে, শিশু আম্বেদকরের মাতা মারা যান। তারা (সন্তানরা) মাসির সান্নিধ্যে কষ্টের পরিবেশে লালিত হন। তিন ছেলে বালারাম, আনান্দ্রা ও ভীমরাও এবং দুই মেয়ে মঞ্জুলা ও তুলাসাদের মধ্যে একমাত্র আম্বেদকরই পরীক্ষায় উত্তীর্ণ হতে সমর্থ হন এবং কলেজের স্নাতক ডিগ্রি লাভে সক্ষম হন। ভীমরাও শাকপাল আম্বেদকরের বংশপরিচয়সূচক নামটি (বর্ণনামূলক অতিরিক্ত নাম) এসেছে “রত্নগিরি”জেলায় অবস্থিত তার নিজ গ্রাম আম্বভাদ (Ambavade) থেকে। তার ব্রাহ্মণ শিক্ষক মহাদেব আম্বেদকর, যিনি তার (আম্বেদকরের) প্রতি অত্যন্ত স্নেহ পরায়ণ ছিলেন,প্রাথমিক বিদ্যালয়ের তালিকায় তিনি নিজ গ্রাম আম্বোভাদকর (Ambavadekar) থেকে পরিবর্তন করে আম্বেদকর রাখেন।
আম্বেদকর প্রথম ভারতীয় যিনি বিদেশ থেকে অর্থনীতিতে ডক্টরেট ডিগ্রি অর্জন করেন। এছাড়াও তিনি দক্ষিণ এশিয়া মহাদেশের প্রথম  পিএইচডি ডিগ্রিধারী, এবং দুবার তিনি  এ ডক্টরেট ডিগ্রি অর্জন করেন। তিনি ভারতের প্রথম আইনমন্ত্রী হিসেবে দায়িত্ব পালন করেন । কলম্বিয়া বিশ্ববিদ্যালয়ের তালিকানুযায়ী, পৃথিবীর সেরা ১০০ পণ্ডিতের মধ্যে তিনি একজন। আম্বেদকর সমগ্র পৃথিবীর মধ্যে প্রথম এবং একমাত্র ব্যক্তি যে অর্জন করেছে লন্ডন স্কুল অফ ইকোনমিকস থেকে সমস্ত বিজ্ঞান বিষয়ের উপর ডক্টরেট ডিগ্রি অর্জন করেছেন।
উচ্চতর শিক্ষা
আম্বেদকর ১৯০৩ সালে (মাত্র ১২ বছর বয়সে) বিয়ে করেন এবং পরিবারসহ তিনি মুম্বাইয়ে (তারপর বোম্বে) চলে আসেন, যেখানে আম্বেদকরই হয়ে উঠেন এলফিন্‌স্টোন র সরকারি বিদ্যালয়ের প্রথম অস্পৃশ্য ছাত্র। যদিও আম্বেদজর  শিক্ষাদীক্ষায় সবাইকে ছাড়িয়ে যেতে সক্ষম হয়েছিলেন, তথাপি তিনি যে বৈষম্যের সম্মুখীন হয়েছিলেন তাতে তিনি ক্রমশ বিরক্ত হয়ে উঠছিলেন। ১৯০৭ সালে তিনি প্রবেশিকা পরীক্ষায় উত্তীর্ণ হয়ে প্রথম অস্পৃশ্য হিসেবে ভারতের বোম্বে বিশ্ববিদ্যালয়ে প্রবেশ করেন। এই সাফল্য তার সম্প্রদায়কে  উদ্দীপ্ত করে তুলে আশা যোগায় । একটি সামাজিক অনুষ্ঠানে তিনি তার শিক্ষক কৃষ্ণজী অর্জুন বেলুস্কর (অন্য নাম দাদা কেলুষ্কর), যিনি ছিলেন মারাঠী জাতির একজন বৃত্তিপ্রাপ্ত ছাত্র, তার পরামর্শে “গৌতম বুদ্ধের জীবনী”র  জীবনচরিত উপহার পান । অবশ্য আম্বেদকরের বিয়ে যথারীতি হিন্দু রীতিতেই ৯ বৎসরের দাপোলির মেয়ে “রামাবাই”এর সাথে হয়। ১৯০৮ সালে তিনি এলিফিন্‌স্টোন কলেজে ভর্তি হন এবং সেখানে থাকাকালীন তিনি বারোদা'র রাজা “গয়াকওয়াদ সায়াজী রাও ৩য়” (Maharaja Sayajirao Gaekwad III, Ruler of Baroda, Sahyaji Rao III) কর্তৃক মাসিক ২৫ রুপির বৃত্তি অর্জন করেন। ১৯১২ সালে, তিনি বোম্বে বিশ্ববিদ্যালয় থেকে অর্থনীতি এবং রাজনৈতিক বিজ্ঞানে ডিগ্রি লাভ করেন এবং বারোদা রাজ্যে সরকারি  চাকরি গ্রহণ করেন। সেই বছরেই তার প্রথম সন্তান, ইশান্ত জন্ম গ্রহণ করেন। আম্বেদকর তার নতুন পরিবার নিয়ে অন্যত্র চলে আসেন, পরে অবশ্য তার অসুস্থ পিতাকে দেখভাল করতে মুম্বাই চলে আসেন। তার বাবা ১৯১৩ সালের ২রা ফেব্রুয়ারি মৃত্যুবরণ করেন। তিনি ১৯১৩ সালে নিউইয়র্কের কলম্বিয়া বিশ্ববিদ্যালয়ে রাজনীতি বিভাগের স্নাতকোত্তর ছাত্র হিসেবে তিন বছর মেয়াদী মাসিক সাড়ে এগারো ব্রিটিশ পাউন্ডের বৃত্তি গ্রহণ করেন। নিউইয়র্কে তিনি তার পারসী বন্ধু “নাভাল ভাতেনা”র সাথে লিভিংস্টোন হলে বসবাস করেন। তিনি প্রত্যহ “লো” লাইব্রেরিতে চার ঘণ্টা পড়াশোনা করতেন। জুন ১৯১৩ সালে তিনি এম. এ. পরীক্ষায়, অধীত মূল বিষয় অর্থনীতি উত্তীর্ণ হন, এছাড়াও তিনি অন্য বিষয় গুলোতে- যেমন সমাজবিজ্ঞান, ইতিহাস, দর্শনশাস্ত্র এবং নৃতত্ত্ব পরীক্ষায় উত্তীর্ণ হন। তিনি গবেষণা লব্ধ প্রবন্ধ “প্রাচীন ভারতের ব্যবসা-বাণিজ্য” (Ancient Indian Commerce) প্রকাশ করেন। ১৯১৬ সালে তিনি অন্য আরেকটি এম. এ. গবেষণা প্রবন্ধ “ভারতের জাতীয় কারাগারের লভ্যাংশ – একটি ঐতিহাসিক ও বিশ্লেষণিক গবেষণা” (National Dividend of India-A Historic and Analytical Study)। ৯ই মে, নৃতত্ত্ববিদ প্রফেসর আলেকজান্ডার গোল্ডেনউইজার কর্তৃক আয়োজিত সেমিনারের আগে তিনি “ভারতীয় জাতিঃ তাদের পদ্ধতি, উৎপত্তি বং উন্নয়ন” বিষয়ক অভিসন্দর্ভ পাঠ করেন। ১৯১৬ সালের অক্টোবর মাসে তিনি ভর্তি হন “গ্রেস ইন্‌ন ফর ল” (Gray's Inn for Law) এবং লন্ডনের অর্থনীতি ও রাজনৈতিক অর্থনীতি বিজ্ঞান (London School of Economics and Political Science for Economics) স্কুলে যেখানে তিনি ডক্টরাল থিসিসের কাজ শুরু করেন। ১৯১৭ সালে জুন মাসে বারোদা বৃত্তির শেষান্তে তিনি ভারতে যেতে বাধ্য হন, অপরদিকে তার গবেষণামূলক প্রবন্ধ জমা দেয়ার জন্য ৪ বছরের মধ্যে জমা দেয়া ও ফিরে আসার অনুমতি পান। তিনি তার অতি মূল্যবান এবং অধিক পছন্দের গ্রন্থগুলো জাহাজযোগে (স্টিমার) পাঠানোর সময় একটি জার্মান ডুবোজাহাজ দ্বারা নিমজ্জিত হয়ে যায়।thumb|left|১৯২২ সালে আম্বেডকর ব্যারিস্টার হিসেবে।
লক্ষ্যসমূহ
বোম্বে হাইকোর্টে চর্চারত অবস্থায় আম্বেদকর অস্পৃশ্যদের শিক্ষিত করে তুলতে অবিবেচকের মত দৌড়েছিলেন। এই লক্ষ্যগুলো অর্জনে তার প্রথম প্রাতিষ্ঠানিক চেষ্টা ছিলো “বহিষ্কৃত্ হিতকারিণী সভা”। এই প্রতিষ্ঠানটি শিক্ষা, আর্থ-সামাজিক উন্নয়ন এবং গৃহহীন ও অন্ত্যজ জাতির (Outcast) উন্নতির জন্য কাজ করে । ১৯২৭ সালে আম্বেদকর অস্পৃশ্যতা'র বিরুদ্ধে সক্রিয় আন্দোলন গড়ে তোলার সিদ্ধান্ত নেন। তিনি গণ আন্দোলন শুরু করেন এবং সুপেয় পানির উৎস দানে সংগ্রাম চালিয়ে যান (উল্লেখ্য সে সময় হিন্দু সম্প্রদায়ের মন্দিরে নিম্নবর্ণের প্রবেশের অধিকার ছিলো না)। মহদে সত্যগ্রহ নামের অস্পৃশ্যদের (অন্ত্যজ জাতির) জন্য সংগ্রাম করে সুপেয় পানি পানের অধিকার আন্দোলনের নেতৃত্ব দেন। তাকে ১৯২৫ সালে বোম্বে প্রেসিডেন্সি কমিটিতে নিয়োগ করা হয়েছিলো যাতে করে তিনি সকল ইউরোপীয় সীমন কমিশনের সাথে কাজ করতে পারেন। সমগ্র ভারতজুড়ে স্ফুলিঙ্গের আকারে ব্যাপক আন্দোলন ছড়িয়ে পড়ে এবং যখন এই তালিকাটি অধিকাংশ ভারতীয় কর্তৃক উপেক্ষিত হয়, আম্বেদকর নিজে ভারতের ভবিষ্যৎ সংবিধান রচনার জন্য একটি পৃথক সুপারিশনামা প্রণয়ন করেন ।
পুনে চুক্তি
আম্বেদকরের প্রসিদ্ধি এবং অস্পৃশ্য সম্প্রদায়ের মধ্যে সমর্থনের কারণে, তাকে ১৯৩২ সালে লন্ডনে দ্বিতীয় গোলটেবিল বৈঠকে (Second Round Table Conference) আমন্ত্রণ জানানো হয়েছিল। মহাত্মা গান্ধী অস্পৃশ্যদের জন্য গঠিত পৃথক নির্বাচকমণ্ডলির প্রচণ্ডভাবে বিরোধিতা করেন, যদিও তিনি অন্য সকল সংখ্যা লঘুদের যেমন মুসলমানদের ও শিখদের পৃথক নির্বাচকমণ্ডলী (Separate Electorate) বিনা দ্বিধায় মেনে নেন এই বলে যে, তিনি অস্পৃশ্য সম্প্রদায়ের গঠনকৃত নির্বাচকমন্ডলী হিন্দু সমাজকে ভবিষ্যতে বিভক্ত করবে এবং উচ্চশ্রেণীর ক্ষমতা কমিয়ে দিতে পারে। ১৯৩২ সালে যখন ব্রিটিশরা আম্বেদকরের সাথে একমত হন এবং পৃথক নির্বাচকমণ্ডলীর ঘোষণা করেন, তখন মহাত্মা গান্ধী পুনের এরোদা কেন্দ্রীয় কারাগারে (Yerwada central jail)  উপবাস শুরু করেন।
মহাত্মা গান্ধীর এই উপবাস (fast) ভারতজুড়ে জনগণের মাঝে প্রবল বিক্ষোভের উদ্দীপনা জোগায় এবং ধর্মীয় কট্টরপন্থী নেতারা (Orthodox Politicians), কংগ্রেস নেতাকর্মীদের মধ্যে মদন মোহন মালব্য ও পালঙ্কর বালো ও তার সমর্থকরা আম্বেদকরের সঙ্গে এরাভাদে (Yeravada) যৌথ বৈঠক করেন। গান্ধীবাদীদের প্রবল চাপের মুখে (Massive coercion) এবং সাম্প্রদায়িক প্রতিশোধ (Communal reprisal) ও অস্পৃশ্য সম্প্রদায়কে নির্মূলীকরণের আশঙ্কায় আম্বেদকর পৃথক নির্বাচকমণ্ডলী বাতিল করতে সম্মত হন। এই চুক্তির পরে গান্ধী উপবাস পরিত্যাগ করেন, ইতিহাসে এটি পুনে চুক্তি নামে পরিচিত। চুক্তির ফলশ্রুতিতে, আম্বেদকর পৃথক নির্বাচকমণ্ডলী গঠনের দাবি ছেড়ে দেন যা আম্বেদকর গান্ধীর সাথে বৈঠকের আগে ব্রিটিশদের কাছ থেকে এই করে প্রতিশ্রুতি পান যে,  একটি নির্দিষ্ট সংখ্যক আসন অস্পৃশ্যদের জন্য সংরক্ষিত হয়।
রাজনৈতিক অবদান
আম্বেদকর ১৯৩৫ সালে মুম্বাইয়ের সরকারি আইন মহাবিদ্যালয়ের অধ্যক্ষ হিসেবে নিয়োগ পান। উক্ত পদে তিনি দু'বছর অধিষ্ঠিত ছিলেন। মুম্বাইয়ে বসবাসের বাসনায় তিনি একটি বাড়ি নির্মাণ করেন এবং সেখানে তিনি ৫০,০০০ হাজারেরও বেশি বই সমৃদ্ধ একটি ব্যক্তিগত পাঠাগার প্রতিষ্ঠা করেন।. তার প্রথম স্ত্রী রামাবাই দীর্ঘ অসুস্থতার পরে একই বছর মৃত্যুবরণ করেন। অসুস্থ অবস্থায় তার স্ত্রী রামাবাইয়ের পান্দরপুর তীর্থে যাওয়ার আশাবাদ ব্যক্ত করেন, কিন্তু আম্বেদকর তাকে যেতে দিতে অস্বীকৃতি জানান এই বলে যে, তিনি তাকে বরং একটি নতুন পান্দরপুর বানিয়ে দিবেন হিন্দু পান্দরপুরের পরিবর্তে - যেটা কিনা তাদের অস্পৃশ্য বলে গণ্য করে। ১৩ই অক্টোবর নাসিকের কাছে ঈওলার বৈঠকে বক্তব্যে আম্বেদকর তার ভিন্ন ধর্মে দীক্ষিত হওয়ার অভিপ্রায় ঘোষণা করেন এবং তার অনুগতদেরও হিন্দু ধর্ম ত্যাগে প্রণোদিত করেন। সমগ্র ভারতের অনেকগুলো জনসভায় তিনি তার আহবান পুনর্ব্যক্ত করেন। ১৯৩৬ সালে আম্বেদকর স্বনির্ভর শ্রমিক দল (ইন্ডিপেন্ডেন্ট ল্যাবর পার্টি) প্রতিষ্ঠা করেন, যেটি ১৯৩৭ সালের কেন্দ্রীয় আইন প্রণয়ন পরিষদ বা বিধানসভার (Central Legislative Assembly) নির্বাচনে ১৫টি আসন লাভ করে। নিউইওর্কে লিখিত গবেষণালব্ধ উপাত্তের ভিত্তিতে একই বছর তিনি তার বই দ্য এন্‌নিহিলেশন অব কাস্ট প্রকাশ করেন। আম্বেদকর প্রতিরক্ষা উপদেষ্টা সমিতিরএবং রাজপ্রতিনিধির নির্বাহী সভায় শ্রমমন্ত্রী হিসেবে কাজ করেন। কংগ্রেস ও গান্ধীর অস্পৃশ্যদের প্রতি আচরণে ক্ষুব্ধ হয়ে আম্বেদকর তীব্রভাবে গান্ধী ও কংগ্রেসকে আক্রমণ করেন।  “কারা শূদ্র ছিল?”তে (Who were Shudras?) বর্ণনা করতে চেষ্টা করেন শূদ্র বর্ণ কীভাবে গঠিত হয় অর্থাৎ হিন্দু বর্ণপ্রথার (Hierarchy of Hindu Caste System) নিম্নবর্ণ সৃষ্টির ইতিহাসের উপর আলোকপাত করেন। তিনি এও উল্লেখ করেন, শূদ্র কীভাবে অস্পৃশ্য হতে আলাদা। তিনি  রাজনৈতিক দল সারা ভারতের "সিডিউল কাস্টেস ফেডারেশনে" রূপান্তরিত করেন, যদিও তা ১৯৪৬-এ ভারতের সংবিধান পরিষদের নির্বাচনে ভালো করেনি। পরিশিষ্ট লিখতে গিয়ে ১৯৪৮ সালে আম্বেদকর হিন্দুবাদকে কর্কশ ভাষায় সমালোচনা করেন তাঁর “দ্য আন্‌টাচেব্যলসঃ এ থিসিস অন দ্য অরিজিনস অব আন্‌টাচেব্যলিটি” তে এভাবেঃ The Hindu Civilisation.... is a diabolical contrivance to suppress and enslave humanity. Its proper name would be infamy. What else can be said of a civilisation which has produced a mass of people.... who are treated as an entity beyond human intercourse and whose mere touch is enough to cause pollution?
ভারতীয় রিজার্ভ ব্যাংক গঠনের রূপরেখা ও নীতি
ভারতীয় রিজার্ভ ব্যাংক বা আরবিআই এর রূপরেখা ও নীতি নির্দেশিকা হিল্টন ইয়ং কমিশনে তাঁর দেওয়া প্রস্তাবনা থেকে তৈরি হয়।
পাকিস্তান বা ভারতের সীমানা
১৯৪১ থেকে ১৯৪৫ সালের মধ্যে, তিনি বহুসংখ্যক বই, ক্ষুদ্র পুস্তিকা প্রকাশ করেন, যেমন- থটস্‌ অন পাকিস্তান। উপরের বইটিতে আম্বেদকর একটি উপাধ্যায়ে লিখেছিলেন যদি মুসলমানেরা সত্যিই পাকিস্তান চায়, তাদের সিদ্ধান্ত মেনে নেওয়া উচিত। তিনি আরো উল্লেখ করেন যে, যদি তারা পাকিস্তানের বশ্যতা স্বীকার করে, তবে তাদের অবশ্যই সে অধিকার দেয়া হবে। ভারতের প্রতিরক্ষার ক্ষেত্রে সেনাবাহিনীতে নিয়োজিত মুসলমানদের বিশ্বাস করা যায় কিনা তা নিয়ে তিনি প্রশ্ন তোলেন। মুসলমানরা যদি ভারত আক্রমণ করে অথবা মুসলমান বিদ্রোহ হয়, তবে ভারতীয় মুসলিম সেনারা কার পক্ষ নেবে? ভারতের সুরক্ষাজনিত কারণে, মুসলমানরা যেভাবে চায় সেভাবে পাকিস্তানকে মেনে নেয়া উচিত। আম্বেদকরের মতে, হিন্দুদের ধারণা যে, যদিও হিন্দু ও মুসলমান দুটি ভিন্ন জাতি, তারা একটি রাষ্ট্রে একত্রে সহাবস্থান করতে পারে। তার মতে এটি ছিল একটি বিকৃত পরিকল্পনা, কোনো সুস্থ ব্যক্তি এতে সম্মত হতে পারে না।
আম্বেদকর দক্ষিণ এশিয়ায় ইসলাম চর্চারও সমালোচক ছিলেন। ভারত বিভক্তির সমর্থন করে, তিনি মুসলিম সমাজে বাল্যবিবাহ চর্চা এবংনারীদের ভুল পথে পরিচালিত করার নিন্দা জানান। "কোনো শব্দই বহুবিবাহপ্রথা ও অবিবাহিত সহবাসের (Concubinage) ক্ষতি প্রকাশে পর্যাপ্ত নয়, যা বিশেষত মুসলিম নারীদের সীমাহীন দুর্ভাগ্যের কারণ। ইসলাম সমস্ত ক্রীতদাসত্ব ও বর্ণপ্রথা থেকে মুক্ত। ক্রীতদাসত্বের অনেক কিছুই ইসলাম ও ইসলামিক দেশগুলো থেকে এসেছে । নবী কর্তৃক এ দাসদের প্রতি মানুষের সুআচরণ করার নির্দেশনা থাকলেও কোরানে এই রকম কোনো কিছুই নেই যে ইসলামে যা এই অভিশাপ থেকে মুক্তির নির্দেশনা  দেয়। ক্রীতদাসত্ব লুপ্ত হয়ে গেলেও, শ্রেণিপ্রথা মুসলিমে রয়ে যাবে।" তিনি লিখেছিলেন যে, মুসলিম বিশ্ব হচ্ছে “হিন্দু সমাজের চেয়েও অনেকাংশে সামাজিক দুর্ভোগে ভরা” সমালোচনা করে তিনি বলেন, মুসলমানরা তাদের সাম্প্রদায়িক প্রথাকে (Sectarian Caste System) ভ্রাতৃত্বে''র শ্রুতিমধুর (Euphemisms) মোড়ক দ্বারা আবৃত করেছে। তিনি আরো বলেন, মুসলমানদের মধ্যে আযরাল শ্রেণীর (Azral Class) প্রতি বৈষম্যতা, যারা “পদানত” (Degraded) হিসেবে স্বীকৃত, এর সাথে মুসলিম সমাজে পীড়াদায়ক পর্দা'' প্রথার মাধ্যমে নারীদের উৎপীড়নেরও (Oppression) সমালোচনা করেন। তিনি দৃঢ়কণ্ঠে অভিযোগ করেন যে, পর্দাপ্রথা হিন্দুদের মধ্যে চর্চিত হলেও মুসলমানরা ধর্মের মাধ্যমে তা অনুমোদন করে নেন। তার মতে, ইসলামের প্রতি তাদের ধর্মোম্মত্ততা (fanaticism) এতটাই উপরে উঠে যে, আক্ষরিক অর্থে ইসলামের বাণী তাদের সমাজকে করেছে খুব দৃঢ় এবং অপরিবর্তনীয়। তিনি আরো লিখেন যে, অন্য দেশের মুসলমানদের মতো যেমন তুরষ্কের-এর মতো ভারতীয় মুসলমানরাও নিজেদের সমাজকে পুনর্গঠনে ব্যর্থ হয়েছে।
ভারতের সংবিধান খসড়ায় অবদান
thumb|[[মহারাষ্ট্রের,আউরঙ্গবাদ-এডঃ বাবাসাহেব আম্বেদকর মারাথাদা বিশ্ববিদ্যালয়-এ অবস্থিত বাবা সাহেব আম্বেদকরের কেন্দ্রীয় মূর্তিতে কিছু মানুষের শ্রদ্ধা জ্ঞাপন।]] thumb|left|আম্বেদকর বর্ষবিবরণী মানিমান্দাপাম, চেন্নাই
১৫ই আগস্ট ১৯৪৭ সালে ভারতের স্বাধীনতার দিন, নব্য গঠিত কংগ্রেসশাসিত সরকার আম্বেদকরকে জাতির প্রথম আইন মন্ত্রী পদ অর্পণ করেন, যা তিনি সানন্দে গ্রহণ করেছিলেন। ২৯ই আগস্ট, আম্বেদকরকে সংবিধান খসড়া সমিতির সভাপতি করা হয়, যা স্বাধীন ভারতের নতুন সংবিধান রচনার উদ্দেশ্যে বিধানসভা কর্তৃক দায়িত্বপ্রাপ্ত হয়। আম্বেদকর তার সহকর্মী ও সমসাময়িক পর্যবেক্ষকদের কাছ থেকে প্রচুর প্রশংসা কুড়িয়েছিলেন। এই কাজে আম্বেদকর প্রাচীন বৌদ্ধ ধর্মে সঙ্ঘের-চর্চা নিয়ে বৌদ্ধ ধর্মীয় গ্রন্থে অধিক পড়াশোনাই অনেক সহায়ক হিসেবে কাজ করেছিলো। ব্যালটের দ্বারা ভোট প্রদান, তর্ক-বিতর্কের ও অগ্রবর্তী নীতিমালা, করণীয় বিষয়সূচী, সভা-সমিতি ও ব্যবসায় সংক্রান্ত প্রস্তাবনা সমূহের ব্যবহার ইত্যাদি সংঘ চর্চা দ্বারা সমন্বয় সাধিত হয়। সংঘ চর্চা প্রাচীন ভারতের কিছু রাষ্ট্রীয় প্রজাতান্ত্রিক উপজাতিগোষ্ঠী যেমন শাক্যবংশ (Shakyas) ও লিচ্ছবিররা (Lichchavis) কর্তৃক প্রতিষ্ঠিত। অতঃপর আম্বেদকর যদিও তার সাংবিধানিক অবয়ব তৈরিতে পশ্চিমা প্রণালীর ব্যবহার করেন, বস্তুত এর অনুপ্রেরণা ছিলো ভারতীয়, বাস্তবিকপক্ষে উপজাতীয়। গ্রানভিলে অস্টিন আম্বেদকর কর্তৃক প্রণীত ভারতীয় সংবিধান খসড়াকে বর্ণনা দেন এভাবে “একনিষ্ঠ ও সর্বোত্তম সামাজিক নথি পত্র।”... 'অধিকাংশ ভারতের সংবিধানের অধিকাংশ অনুচ্ছেদ স সামাজিক বিপ্লব এবং সামাজিক বিপ্লব পরিপোষণের উপযুক্ত পরিবেশ সৃষ্টি করে। " আম্বেদকর কর্তৃক প্রণীত ভারতীয় সংবিধানে সর্বাধিক অধিকারসুরক্ষা জনসাধারণের প্রতি প্রদান করা হয়েছে -যেমন ধর্মীয় স্বাধীনতা, অস্পৃশ্যতা বিলোপ এবং সব ধরনের বৈষম্য বিধিবহির্ভূতকরণ। আম্বেদকর নারীদের অধিক অর্থনৈতিক ও সামাজিক অধিকারের জন্য যুক্তি প্রদর্শন করেন। তিনি এতে বিধানসভার সমর্থন অর্জন করে সিডিউল কাস্টেসভুক্ত নারী সদস্যদের বা সিডিউল উপজাতীয়দের জন্য বেসরকারি খাতে বিদ্যালয়, মহাবিদ্যালয় কর্মক্ষেত্রে চাকরির নিশ্চয়তা প্রদান করে কোটার ব্যবস্থা করেন।  ভারতের আইন প্রণেতারা আশা করেন এর মাধ্যমে আর্থ-সামাজিক বিভাজন দূর হবে ও ভারতীয় অস্পৃশ্যরা অধিক সুযোগ-সুবিধা পাবে। ১৯৪৯ সালের ২৬ই নভেম্বর গণ-পরিষদ কর্তৃক সংবিধানটি গৃহীত হয়। আম্বেদকর ১৯৫১ সালে হিন্দু কোড বিল খসড়াটি সংসদে পড়ে থাকার কারণে।(stalling in parliament) রাখার কারণে মন্ত্রিপরিষদ থেকে পদত্যাগ করেন। হিন্দু কোড পৈতৃক সম্পত্তি, বিবাহ ও অর্থনীতি আইনের আওতায় লিঙ্গসমতার নীতি প্রতিষ্ঠা করে।  প্রধানমন্ত্রী নেহেরু, মন্ত্রিসভা ও অনেক কংগ্রেস নেতারা একে সমর্থন জানালেও বেশিরভাগ সাংসদ এর সমালোচনা করেন। আম্বেদকর স্বতন্ত্র প্রার্থী হিসেবে  ১৯৫২'র নির্বাচনে লোকসভায় (lower house of parliament) প্রতিদ্বন্দ্বিতা করেন, কিন্তু হেরে যান। তাকে পরে রাজ্যসভার সাংসদ পদে সমাসীন করা হয়।  ১৯৫২ সালের মার্চ মাসে এবং মৃত্যুর আগে পর্যন্ত তিনি এই সদস্যপদে বহাল ছিলেন।
বৌদ্ধধর্ম গ্রহণ
নৃতত্ত্বের ছাত্র হিসেবে আম্বেদকর আবিষ্কার করেন মহরেরা আসলে প্রাচীন ভারতীয় বৌদ্ধ। বৌদ্ধ ধর্ম ত্যাগে অস্বীকৃতি জানানোর কারণে তাদেরকে গ্রামের বাইরে সমাজচ্যুতদের ন্যায় থাকতে বাধ্য করা হলো, অবশেষে তারাই অস্পৃশ্যতে পরিণত হয়েছিলো। তিনি এই ব্যাপারে তার পাণ্ডিত্যপূর্ণ বই কারা শূদ্র ছিল? তে বর্ণনা দেন।thumb|right|220px|[[দীক্ষাভূমি, একটি স্তূপ যেখানে আম্বেদকর তাঁর অন্য অনুসারীদের সাথে বৌদ্ধ ধর্মে দীক্ষিত হন]]
আম্বেদকর সারাজীবন ধরেই বৌদ্ধ ধর্ম অধ্যয়ন করেন, ১৯৫০ এর সময়ে তিনি এই ধর্মে তার সম্পূর্ণ মনোযোগ দেন এবং শ্রীলঙ্কা ভ্রমণ করেন (তারপর শিলং) বৌদ্ধ পণ্ডিতদ ও ভিক্ষুদের একটি সম্মেলনে যোগ দিতে। যখন তিনি পুনের কাছাকাছি একটি নতুন বৌদ্ধ মন্দির অর্পণ করেন, তখন আম্বেদকর ঘোষণা দেন যে, তিনি বৌদ্ধ ধর্মের উপর একটি বই লিখেছেন, যত শীঘ্রই তিনি বইটি শেষ করবেন, তিনি আনুষ্ঠানিকভাবে এই ধর্ম গ্রহণ করবেন। আম্বেদকর ১৯৫৪ সালে দু'বার বার্মা সফর করেন, দ্বিতীয় সফরের উদ্দেশ্য ছিল  রেঙ্গুনের বিশ্ব ৩য় বৌদ্ধ শিক্ষাবৃত্তি সম্মেলনে যোগদান করা । ১৯৫৫ সালে তিনি ভারতীয় বৌদ্ধ মহাসভা (দ্য বুড্ডিস্ট সোসাইটি অব ইন্ডিয়া) গঠন করেন। ১৯৫৬ সালে তিনি তার সর্বশেষ বই “বুদ্ধ ও তাঁর ধর্ম” (The Buddha and His Dhamma)-এর কাজ শেষ করেন, যেটি তার মৃত্যুর পর ছাপানো হয়। শ্রীলঙ্কার জনৈক ভিক্ষু হামমালা সাদ্ধ্যতিষ্যের সাথে সাক্ষাতের পর, আম্বেদকর নিজের ও অনুসারীদের জন্য নাগপুরে ১৪ই অক্টোবর ১৯৫৬ সালে একটি অনাড়ম্বর অনুষ্ঠানের আয়োজন করেন। ঐতিহ্যবাহী প্রথায় বৌদ্ধ ভিক্ষুর কাছ থেকে ত্রিশরণ (Three Refuges) ও পঞ্চশীল (Five Precepts) গ্রহণের মাধ্যমে তিনি তার ধর্মান্তরিতের কাজ সম্পন্ন করেন। তারপর তিনি তার সহযোগীদের (সংখ্যায় ৫ লাখের মতো) যারা তার পাশে ছিলেন, সবাইকে তিনি ধর্মান্তরিত করান। তারপর তিনি নেপালের কাঠমান্ডুতে ৪র্থ বিশ্ব বৌদ্ধ সম্মেলনে অংশগ্রহণের উদ্দেশ্যে যাত্রা করেন। তিনি “বুদ্ধ ও কার্ল মার্ক্স” এবং “বিপ্লব ও বিপ্লব-বিরোধী প্রাচীন ভারত” সম্পর্কিত রচনা প্রকাশ করেন যা তার বই বুদ্ধ ও তাঁর ধর্ম বুঝতে প্রয়োজনীয় ভূমিকা রাখে, যা তিনি শেষ করে যেতে পারেন নি।
মৃত্যু
thumb|right|220px|পুনের আম্বেদকর জাদুঘরে একটি আবক্ষ-প্রস্তর মূর্তি ১৯৪৮ সাল থেকে আম্বেদকর ডায়াবেটিস রোগে ভুগছিলেন। শারীরিক অবনতির জন্য ১৯৫৪ সালে জুন থেকে অক্টোবর মাস পর্যন্ত তিনি শয্যাশায়ী ছিলেন ও একপর্যায়ে তার দৃষ্টিশক্তি হারিয়ে ফেলেন । রাজনৈতিক কারণে তিনি ক্রমশ অনেক তিক্তবিরক্ত হয়ে উঠেন, যা তার স্বাস্থ্যের কাল হয়ে দাঁড়ায়। ১৯৫৫ সালের পুরোটা জুড়ে তিনি প্রচুর কাজ করার ফলে তার শারীরিক অবস্থার অধিকতর অবনতি হয়। টানা তিন দিন “বুদ্ধ ও তাঁর ধর্ম” বইটির সর্বশেষ পাণ্ডুলিপি তৈরির পর তিনি ৬ই ডিসেম্বর ১৯৫৬ সালে তার  দিল্লীর নিজ বাড়িতে ঘুমন্ত অবস্থায় চির নিদ্রায় শায়িত হন।
৭ই ডিসেম্বর তার জন্য বৌদ্ধ ধর্মীয় আদলে দাদারচৌপাট্টি সমুদ্র সৈকতে একটি শবদাহ নির্মিত হয়। হাজারো অনুসারী, কর্মীবৃন্দ ও শুভানুধ্যায়ী ব্যক্তিবর্গ উপস্থিত হন। ১৬ই ডিসেম্বর ১৯৫৬ সালে একটি ধর্মান্তর অনুষ্ঠানের আয়োজন করা হয়, যারা শবদাহ অনুষ্ঠানে অংশ নিয়েছিলেন তারা একই স্থানে বৌদ্ধ ধর্ম গ্রহণ করেছিলেন।
আম্বেদকরের দ্বিতীয় স্ত্রী সভিতা আম্বেদকর (বিবাহ পূর্ব নামঃ সার্দা কবির। স্বামীর সাথে তিনিও বৌদ্ধ ধর্ম গ্রহণ করেন এবং ২০০২ সালে বৌদ্ধ হিসেবেই মারা যান। উনার পুত্র ইশান্ত (অন্য নাম ভাইয়াসাহেব আম্বেদকর) ও তার পুত্রবধূ মীরা তাই আম্বেদকর। আম্বেদকরের নাতি প্রকাশ যিনি ইন্ডিয়ান বুড্ডিস্ট অ্যাসোসিয়েশান এর জাতীয় সভাপতি। ভারতীয় "বাহুযান মহাসঙ্ঘ"এর নেতৃত্ব দানকারী এবং ভারতীয় লোকসভার উভয় কক্ষে দায়িত্ব পালনকারী ।
আম্বেদকরের ব্যক্তিগত মন্তব্য খাতায় ও কাগজে বহু অসমাপ্ত মুদ্রলিখন (টাইপস্ক্রিপ্টস) ও হাতে লেখা খসড়া পাওয়া যায়, পরবর্তীকালে ধীরে ধীরে তা প্রকাশিত হয়েছিলো। যার মধ্যে ছিলো “ওয়েটিং ফর অ্যা ভিসা”, যার সম্ভাব্য লিখিত সময় ১৯৩৫ থেকে ১৯৩৬ এর মাঝামাঝি এবং একটি আত্মজীবনচরিত (Autobiographical work) ও “অস্পৃশ্য বা ভারতের ঘেটো শিশুরা” যেটি ১৯৫১'র আদমশুমার হিসেবে বিবেচিত।
আম্বেদকরের জন্য তার দিল্লির ২৬ আলীপুর রােডের বাসভবনে একটি স্মারক স্থাপিত হয়। তার জন্মবার্ষিকী উপলক্ষে সরকারি ছুটির দিন ঘোষণা করে আম্বেদকর জয়ন্তী বা ভীম জয়ন্তী হিসেবে পালিত হয়। তাকে ১৯৯০ সালে মরণোত্তর পুরস্কার হিসেবে ভারতের সর্বোচ্চ উপাধি “ভারত রত্ন” দেয়া হয়েছিল। তার সম্মানে বহু সরকারি প্রতিষ্ঠানের নামকরণ করা হয়, যেম-ন হায়দ্রাবাদের ডঃ বাবাসাহেব আম্বেদকর ওপেন ইউনিভার্সিটি, অন্ধ্রপ্রদেশের শ্রীকাকুলাম ডঃ বিআর আম্বেদকর ইউনিভার্সিটি, মুজাফ্‌ফরপুরের বি আর আম্বেদকর বিহার ইউনিভার্সিটি এবং জলন্ধরের বি আর আম্বেদকর ন্যাশনাল ইনস্টিটিউট অব টেকনোলজি, ও নাগপুরের ডঃ বাবাসাহেব আম্বেদকর আন্তর্জাতিক বিমানবন্দর, শোনগাঁও বিমানবন্দর। ভারতের সংসদ ভবনে আম্বেদকরের একটি বিশাল প্রতিকৃতি প্রদর্শিত আছে।
নাগপুরে তার জন্ম (১৪ই এপ্রিল) ও মৃত্যুবার্ষিকীতে (৬ই ডিসেম্বর) ও ধর্মচক্র প্রবর্তন দিন (১৪ই অক্টোবর), মুম্বাইয়ে কমপক্ষে ৫লাখ অনুসারীরা তার স্মৃতির প্রতি শ্রদ্ধা জানাতে জড়ো হন। হাজারো বইয়ের দোকান বসে, বিক্রি হয় এই দিন। তার অনুসারীদের প্রতি বার্তা ছিলঃ ''“শিক্ষিত হও!!! আন্দোলন কর!!! সংগঠিত হও!!!”''
রচনাবলি ও বক্তব্যসমূহ
শিক্ষা মন্ত্রণালয়, মহারাষ্ট্র সরকার (বোম্বে) আম্বেদকরের সংকলিত রচনাবলি ও বক্তব্যসমূহ বিভিন্ন বই আকারে প্রকাশ করেন।
মূল্যায়ন
একজন সামাজিক ও রাজনৈতিক সংস্কারক হিসেবে আধুনিক ভারতে আম্বেদকরের প্রভাব লক্ষণীয় ছিলো। স্বাধীনতাত্তোর ভারতে তার সামাজিক রাজনৈতিক চিন্তাধারা সমগ্র রাজনৈতিক ক্ষেত্রে সম্মান অর্জন করে। তার যুগান্তকারী পদক্ষেপগুলো অনেকের জীবনেই প্রভাব ফেলে এবং আজকের ভারতে দলিতদের আর্থসামাজিক অবস্থার উত্তরণে আইনি এবং অন্যান্য সাহায্য প্রদানে সাহায্য করে। তার পাণ্ডিত্যপূর্ণ ভাবধারা তাকে স্বাধীন ভারতের প্রথম আইন-মন্ত্রী হতে ও সংবিধান খসড়া কমিটির সভাপতি হওয়ার পথে সহায়তা করে । তিনি একাগ্রভাবে ব্যক্তিগত স্বাধীনতা ও ধর্মীয় কট্টরপন্থী সাম্প্রদায়িক তথাকথিত হিন্দু সমাজকে সমানভাবে সমালোচনা করেন। তার হিন্দু নিন্দা ও বর্ণ প্রথা  তাকে বিতর্কিত করে তুলে, যদিও তার বৌদ্ধ ধর্মে ধর্মান্তরিত হওয়ার বিষয়টি ভারতে বৌদ্ধ দর্শন ও বিদেশে পুনর্জাগরণের সৃস্টি করে।
আম্বেদকরের রাজনৈতিক মতাদের্শ দলিত রাজনৈতিক দল গঠিত হয়, যার প্রচারণা এবং কর্মীরা, ভারতজুড়ে, বিশেষত মহারাষ্ট্রে সক্রিয় ছিল । তার অনুপ্রেরণায় দলিত বৌদ্ধ আন্দোলন ভারতের অনেকাংশে বৌদ্ধ দর্শনের পুনর্যৌবন লাভ করে। ১৯৫৬ সালের নাগপুরের অনুষ্ঠানের সাথে তাল মিলিয়ে দলিত কর্মীরা বর্তমান সময়ের বেশিরভাগ ধর্মান্তর অনুষ্ঠানের আয়োজন করে থাকেন।
কিছু পণ্ডিত এবং ক্ষতিগ্রস্ত অন্ত্যজদের মতে, ব্রিটিশরা তাদের প্রতি নিরপেক্ষ ছিল, ব্রিটিশ নীতিমালা অব্যাহত থাকার দরুন অনেক কুসংস্কার দূর করা সম্ভব হয়েছিলো। এই ধরনের সহমত ব্যক্ত করেন জ্যোতিরাও ফুলে সহ অনেক সমাজকর্মী । বর্তমানে ভারতে আম্বেদকর কর্তৃক প্রদত্ত সংরক্ষিত প্রাতিষ্ঠানিক আসনগুলো ছিল সেকেলে ও অযাচিত। অবশ্য এই ধরনের বক্তব্যকে দলিত সংঘ দ্বারা সবসময় অস্বীকৃত হয়। তারা একে ভারতের হিন্দু সমাজ কর্তৃক অস্পৃশ্য ও দলিত বিরোধী বক্তব্য বলে মনে করেন।
জনপ্রিয় সংস্কৃতিতে
আম্বেদকর নামটি উৎপীড়িত ও দীর্ঘমেয়াদী শোষণের বিরুদ্ধে প্রতিবাদের প্রতীক হয়ে উঠে। “জয় ভীম” নামটি সমগ্র ভারতে বৌদ্ধদের কাছে প্রশংসিত হয়ে উঠে। তার জীবনী ও দর্শনের উপর কতিপয় চলচ্চিত্র, নাটক এবং সাহিত্য বিষয়ক লেখা তৈরি হয়। ২০০০ সালে, জব্বার প্যাটেল পরিচালিত তার জীবনী নির্ভর ইংরেজি চলচ্চিত্র (পরে হিন্দি ও অন্য ভারতীয় ভাষায় অনূদিত) “ডঃ বাবাসাহেব আম্বেদকর” ভারতীয় নামের তারকা অভিনেতা মম্মত্ত এই চরিত্রে অভিনয় করেন। ছবিটি স্পন্সর করেন ইন্ডিয়াস ন্যাশনাল ফিল্ম ডেভেলপমেন্ট কর্পোরেশন এবং মিনিষ্ট্রি অব সোস্যাল জ্যাস্টিস। ছবিটি বহু বিতর্কের অবতারণার মধ্য দিয়ে মুক্তিলাভ করে। আম্বেদকর চরিত্রের জন্য মম্মত্ত সেরা অভিনেতা হিসেবে জাতীয় চলচ্চিত্র পুরস্কারে লাভ করেন। ডেভিড ব্লান্ডেল, ইউসিএলএ নৃতত্ত্বের অধ্যাপক এবং মানবজাতিতত্ত্ববিদ এরাইজিং লাইট নামের একটি ধারাবাহিক ঘটনাবহুল চিত্র ভারতের সামাজিক সমৃদ্ধির জন্য নির্মাণ করেন। এরাইজিং লাইট হচ্ছে আম্বেদকরের জীবনী ও ভারতের উন্নতির উপর একটি চলচ্চিত্র। রাজেশ কুমার লিখিত এবং অরভিন্দ গর পরিচালিত নাটক “আম্বেদকর ও গান্ধী” ইতিহাসের দুই ব্যক্তিত্ব মহাত্মা গান্ধী ও ভীমরাও আম্বেদকরকে তুলে ধরা হয়।
আম্বেদকর যখন ছোট ছিলেন, আম্বেদকরের বাবা রামজী চাইতেন যেন ভীমরাও যেন সংস্কৃত ভাষা শেখেন এবং সেই জন্য তাকে মুম্বাইয়ের এলিফিনস্টোন উচ্চ বিদ্যালয়ে ভর্তি করান। দলিত থাকায় তিনি তা পাঠে অস্বীকৃতি জানান। এটা জেনে পুনের ৮৪ বছর বয়স্ক বৈদিক পণ্ডিত প্রভাকর জোশি “ডঃ বি আর আম্বেদকর”এর উপর ২০০৪ সালে একটি জীবনী লেখেন। জোশি এর জন্য মহারাষ্ট্র সরকার কর্তৃক মহাকবি কালিদাস পুরস্কার লাভ করেন। কিছু শিক্ষক ছাত্র ভীমরাও-এর প্রতি যে অবিচার করেছিলেন গ্লুকোমার সাথে যুদ্ধ করতে করতে, তার প্রায়শ্চিত্ত স্বরূপ বয়বৃদ্ধ জোশি ১৫৭৭ শ্লোকের “ভীমায়ন” রচনা করেন। লখনৌতে বিএসপি নেতা মায়াবতী ডঃ বি আর আম্বেদকর সামাজিক পরিবর্তন স্থল নির্মাণ করেন। আম্বেদকরের জীবনী ও উদ্ধৃতি দিয়ে চৈত্যটি নির্মাণ করা হয়। গ্রেট ব্রিটেন হোটেল (সরাইখানা), ৪৪৭ চার্চ স্ট্রিট, ভিক্টোরিয়া, অস্ট্রেলিয়ার সামনে, ডঃ আম্বেদকরের প্রতিকৃতি শোভা পায়।
লালগড়
থাম্ব লালগড় বর্তমান ঝাড়গ্রাম (অবিভক্ত মেদিনীপুর জেলার)জেলার একটি গ্রাম। গ্রামটি ভারতীয় রাষ্ট্রের পশ্চিমবঙ্গ রাজ্যের ঝাড়গ্রাম জেলা অন্তর্গত ঝাড়গ্রাম মহকুমা র বিনপুর-১ সমষ্টি উন্নয়ন ব্লকের অধীনস্থ। লালগড় বিনপুর-১ সমষ্টি উন্নয়ন ব্লকের সদর দফতর। গ্রামটি থেকে প্রায় ৪৫টির নিকটতম গুরুত্বপূর্ণ স্টেশন মেদিনীপুর রেল  স্টেশনটি অবস্থিত। ঝাড়গ্রাম জেলা সদর থেকে ১৮ কি.মি।
লালগড় ২০০৮ সালের নভেম্বরের শুরুতে গণমাধ্যমের নজরে আসে। গেরিলা কমিউনিস্ট পার্টি অফ ইন্ডিয়া (মাওবাদী) (ভারতে সন্ত্রাসী দল হিসাবে নিষিদ্ধ), পুলিশ সদস্য এবং ভারতের ক্ষমতাসীন কমিউনিস্ট পার্টি (মার্কসবাদী) এর ক্যাডারদের বিরুদ্ধে একটি বিশাল লড়াই শুরু করেছিল। ২০০৯ সালের জুনে ভারতীয় সুরক্ষা বাহিনী গ্রামে মাওবাদীদের বিরুদ্ধে লালগড় অপারেশন শুরু করে।
জনসংখ্যা
২০১১ অনুযায়ী ভারতের আদমশুমারি অনুসারে লালগড়ের মোট জনসংখ্যা ছিল ৪,৪৩৩ জন যার মধ্যে ২,২৫৯ (৫১%) পুরুষ এবং ২,১৭৪ জন (৪৯%) মহিলা ছিলেন। ৬ বছরের কম বয়স্কের সংখ্যা ছিল ৪৫৫ জন। লালগড়ের মোট সাক্ষরতার সংখ্যা ছিল ৩,২০৯ জন (৬ বছরের বেশি বয়স্কের সংখ্যার ছিল ৭২.৩৯%) এখন লালগড়ের জনসংখ্যা ৫০০০ এর বেশি সেই হিসেবে লালগড় এখন একটি Census Town। ।
সমষ্টি উন্নয়ন ব্লকের সদরদপ্তর
বিনপুর-১ সিডি ব্লকের সদর দফতর লালগড়ে অবস্থিত।
থানা
বিনপুর -১ সিডি ব্লক লালগড় থানার এখতিয়ার রয়েছে।
লালগড় অভিযান
২০০৮ সালের নভেম্বরে পুলিশী বর্বরতার খবর প্রকাশের পর ক্ষুব্ধ আদিবাসী গ্রামবাসীরা রাস্তা অবরোধ করে এবং এই এলাকায় পুলিশ ও আধা-সামরিক বাহিনীর বিরুদ্ধে প্রতিবাদ করে। সরকার মনে করেছিল যে আন্দোলনটি মাওবাদী গেরিলা এজেন্টদের দ্বারা নিয়ন্ত্রণ করা হচ্ছে। ১৮ জুন ২০০৯ সালে তাদের লালগড় অভিযান শুরু না করা পর্যন্ত মাওবাদীরা আট মাস ধরে গ্রাম ও তার আশেপাশের অঞ্চল নিয়ন্ত্রণ করেছিল।
যোগাযোগ
যোগাযোগ
লালগড়ের যোগাযোগের প্রধান মাধ্যম হল সড়ক পথ সড়কপথের মাধ্যমে পশ্চিমবঙ্গের বিভিন্ন শহরের সাথে লালগড়ের যোগাযোগ ব্যাবস্থা আছে।এখান থেকে মেদিনীপুর রুটে ও ঝাড়গ্রাম রুটে অসংখ্য বাস চলাচল করে। এছাড়া হাওড়া,দুর্গাপুর,বাঁকুড়া,হলদিয়া,দিঘা বিভিন্ন রুটের বাস চলাচল করে।
শিক্ষা
লালগড় রামকৃষ্ণ বিদ্যালয়(উঃমা)
লালগড় সারদামনি বালিকা বিদ্যালয়(উঃমা)
সরকারি ITI
লালগড় মডেল স্কুল
লালগড় সারদেশ্বরী আংশিক বুনিয়াদি বিদ্যালয়
বাঘাকুলি প্রাথমিক বিদ্যালয়
চুনপাড়া প্রাথমিক বিদ্যালয়
লালগড় সরকারী কলেজ ২০১৪ সালে প্রতিষ্ঠিত হয়। এটি বিদ্যাসাগর বিশ্ববিদ্যালয়ের অধিভুক্ত। এটি বাংলা, সাঁওতালি, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান ও সমাজবিজ্ঞানের অনার্স এবং বিএ ও বিএসসি (জৈব বিজ্ঞান) এর সাধারণ কোর্সে পড়ানো হয়।
জুয়াও মৌচিনয়ো
জুয়াও ফিলিপে ইরিয়া সান্তোস মৌচিনয়ো (জন্ম: ৮ সেপ্টেম্বর ১৯৮৬) হলেন একজন পর্তুগিজ পেশাদার ফুটবলার, যিনি ফরাসি লিগ ১ ক্লাব মোনাকো এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি সাধারণত একজন রক্ষণাত্মক মধ্যমাঠের খেলোয়াড় অথবা একজন আক্রমণাত্মক মধ্যমাঠের খেলোয়াড় হিসেবে খেলেন।
তিনি ২০০৩ সালে, স্পোর্চিং সিপি বির হয়ে তার পেশাদার ক্যারিয়ার শুরু করেন। অতঃপর ২০১০ সালে তিনি ফুটবল ক্লাব দু পোর্তোয় যোগদান করেন এবং উক্ত ক্লাবের হয়ে তিনি ১২টি ট্রফি জয়লাভ করতে সক্ষম হন। ৩ বছর পর, তিনি ২৫ মিলিয়ন ইউরোর বিনিময়ে লিগ ১ ক্লাব মোনাকোয় যোগদান করেন।
২০০৫ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত পর্তুগালের হয়ে ১০০-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
ক্লাব
স্পোর্চিং
পোর্তো
মোনাকো
আন্তর্জাতিক
পর্তুগাল
১৬নং ওয়ার্ড, ঢাকা উত্তর সিটি কর্পোরেশন
ওয়ার্ড নং ১৬ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৬ নং ওয়ার্ড ছিল। ওয়ার্ড নং ১৬ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন মতিউর রহমান।
বিবরণ
ওয়ার্ড নং ১৬ ঢাকা মহানগরের কাফরুল, উত্তর কাফরুল, দক্ষিণ কাফরুল, পশ্চিম কাফরুল (তালতলা), ইব্রাহিমপুর, কচুক্ষেত রোড এলাকা নিয়ে গঠিত। এর আয়তন ২.১০ বর্গকিলোমিটার।
তাজরিদ আল-ইতিকাদ
তাজরিদ আল-ইতিকাদ (عربی: تجرید الاعتقاد) বা তাজরিদ আল-কালাম হল ইসলামী ধর্মতত্ত্বে শিয়া বিশ্বাস সম্পর্কে নাসিরুদ্দীন তুসীর একটি রচনা। তাজরিদ হল শিয়া ধর্মতত্ত্বের সবচেয়ে বিখ্যাত শিক্ষামূলক পাঠ এবং নাসিরউদ্দীন তুসি লেখা ক্ষমার ইতিহাসে সবচেয়ে কার্যকরী ভূমিকা।
লেখক
তুসী, নাসির-আল-দ্বীন আবু জাফর মোহাম্মদ ( ১৭ ফেব্রুয়ারী ১২০১ খ্রীঃ/১৭৮৬, বাগদাদ, ২৫ জুন, ১২৮৪ খ্রীঃ/১৮৫৯ ), ছিলেন একজন খ্যাতিমান বহুবিদ্যাজ্ঞ ও উজির, যার বিষয়ের উপর বিশিষ্ট কাজ হচ্ছে সাহিত্যিক, ধর্মতাত্ত্বিক এবং বৈজ্ঞানিক শাখায়।  তুসী (মৃত্যু ৬৭২হিঃ/১২৭৪খ্রীঃ) কালাম ও দর্শনের মতো ক্ষেত্রের পণ্ডিতদের দ্বারা প্রশংসিত হয়েছিল। তিনি বিভিন্ন বিষয়ে প্রায় ২৭৪টি প্রবন্ধ লিখেছেন। তার ধর্মতাত্ত্বিক কাজগুলি শিক্ষার স্বার্থে তালখিস আল মোহাসল বা আরবি ও ফার্সি ভাষায় নির্দেশিকা বইগুলির  রচয়িতা।
শিরোনাম
কাজের শিরোনাম নিয়ে বিভিন্ন মত রয়েছে। আগা বোজোর্গ বইটির ভূমিকায় তুসীর অভিব্যক্তির উল্লেখ করে বইটির নাম তাহরির হিসাবে দেখেন।  আগা বোজোর্গ তার লেখায় তাজরিদ আল কালাম ফি তাহরির আল ইতিকাদ এর যৌগিক নামটিকে শিরোনাম হিসাবে দেখেন।  কেউ কেউ তাহরীরকে তাজরিদের মিথ্যা রেকর্ড বলে জানে। তাজরিদ আল-ইতিকাদ এবং তাজরিদ আল কালামের মতো শিরোনাম অনুসারে বইটির আরও অনেক উল্লেখ রয়েছে।
কেউ কেউ যেমন: তাফতাজানির মতে, শরহে এশারাত ও তাজরিদের মধ্যে অসঙ্গতির কারণে বইটি নাসি আল দ্বীন কাছে আরোপ করা নিয়ে সন্দেহ প্রকাশ করেন। পরিবর্তে সবজেভারির মতো কেউ এমন দ্বিধা গ্রহণ করেননি।  ঘরমালেকির মতে, তিনি তুসীকে বইটির কৃতিত্ব না দেওয়ার জন্য তাফতাজানির কারণটিকে যথেষ্ট বলে গণনা করতে পারেননি, কারণ এই অসঙ্গতিগুলিকে তুসির চিন্তাধারার বিবর্তনের জন্য দায়ী করা যেতে পারে।  তুসী ইসমাইলি দেশপ্রেমিক হিসাবে তার সময়ে না হয়ে বারোশিয়া সম্প্রদায়ে ফিরে যাওয়ার পরে বইটি লিখেছিলেন।
পৃথিবীর ইতিহাস
500px|right|বিভিন্ন অধিযুগের আনুপাতিক প্রদর্শনের মাধ্যমে উপস্থাপিত পৃথিবীর ইতিহাসের চক্রাকার রেখাচিত্র
পৃথিবীর ইতিহাস বলতে পৃথিবী নামক গ্রহটির উৎপত্তি থেকে আরম্ভ করে বর্তমান সময় পর্যন্ত সমগ্র সময়কালকেই বোঝানো হয়। অতীতের মূল ঘটনাগুলোর সম্পর্কে বুঝতে প্রাকৃতিক বিজ্ঞানের সমস্ত শাখাই মানুষকে সাহায্য করেছে। পৃথিবীর বয়স মহাবিশ্বের বয়সের কমবেশি এক তৃতীয়াংশ । এই বিপুল সময়ের মধ্যে অজস্র ভূতত্ত্বীয় পরিবর্তন পৃৃথিবীতে ঘটে গেছে, জীবনের উদ্ভব হয়েছে এবং সেই জীবনে এসেছে বিবর্তন।
=== পৃথিবীর সৃষ্টি সম্পর্কে কেউ সুনির্দিষ্ট তথ্য দিতে পারেননি।
পৃথিবী সৃষ্টির শুরুর দিকে কোনো পাথর টিকে নেই, তাই সঠিক করে বলা সম্ভভ নয় কখন পৃথিবীর সৃষ্টি হয়েছিল। তবে ধারণা করা হয় সৌরজগৎ সৃষ্টির মোটামুটি ১০০ মিলিয়ন বছর পর একগুচ্ছ সংঘর্ষের ফল হলো পৃথিবী। আজ থেকে ৪.৫৪ বিলিয়ন বছর আগে পৃথিবী নামের গ্রহটি আকৃতি পায়, পায় লৌহের একটি কেন্দ্র এবং একটি বায়ুমণ্ডল।
পৃথিবী-চাঁদ সংঘর্ষ
“থিয়া” নামের মোটামুটি মঙ্গলের আকৃতির একটা গ্রহাণুর সাথে সংঘর্ষ হয় পৃথিবীর। পৃথিবী মোটামুটি আস্তই থাকে কিন্তু বায়ুমণ্ডল উরে যায় আর ধ্বংস হয়ে যায় এই গ্রহাণুটি। এর ধ্বংসাবশেষ থেকে তৈরি হয় চাঁদ।
প্রথম মহাদেশ
এখন পৃথিবীর বিভিন্ন মহাদেশ বসে আছে অতিকায় সব টেকটোনিক প্লেটের ওপরে। আদিম টেক্টোনিক প্লেট ছিলো অনেক ছোট। এদের মাঝে অনেক সময়ে প্রচুর পরিমাণে স্বর্ণ- রৌপ্যের মতো দামি ধাতু পাওয়া যায়। আজ থেকে প্রায় ৩.৮ বিলিয়ন বছর আগে তৈরি হয়েছিলো প্রথম এসব মহাদেশ।
জ্যাক টাকার
জ্যাক রবার্ট টাকার (Jack Tucker; জন্ম: ১৩ নভেম্বর ১৯৯৯; জ্যাক টাকার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব জিলিংহাম এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
পৃথিবীর ইতিহাস
প্রাণের প্রথম নিঃশ্বাস
মোটামুটি ৩.৫ বিলিয়ন বছর আগে সালোকসংশ্লেষণ থেকে আসে প্রথম অক্সিজেন। পাথরের ওপরে জন্মানো সায়ানোব্যাকটেরিয়া বা নীলচে সবুজ শ্যাওলা থেকে প্রথম অক্সিজেন আসে। তবে এটা আসলে ভালো কিছু করেনি। এই অক্সিজেনের উপস্থিতির কারণে এমন কিছু ব্যাকটেরিয়া মরে যায় যারা অক্সিজেন এর উপস্থিতি সহ্য করতে পারে না। এভাবে ২.৪ বিলিয়ন বছর আগে পৃথিবীতে অক্সিজেন অনেক বেশি বেড়ে যায় যাকে বলা হয় “Great Oxygenation Crisis”।
জ্যাক টাকার
ইংরেজ ফুটবল ক্লাব উইটস্ট্যাবল টাউনের যুব পর্যায়ের হয়ে খেলার মাধ্যমে টাকার ফুটবল জগতে প্রবেশ করেছেন এবং পরবর্তীকালে জিলিংহামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব জিলিংহামের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে, তিনি গ্রিনিচ বরো এবং হেস্টিংস ইউনাইটেডের হয়ে ধারে খেলেছেন।
পৃথিবীর ইতিহাস
নিরুপদ্রব এক বিলিয়ন বছর
প্রথম মহাদেশ তৈরি হবার পর এক বিলিয়ন বছর তেমন কিছুই হয়নি পৃথিবীতে। একেবারে একঘেয়ে একটা সময় গেছে। মহাদেশগুলো আটকে ছিলো একটা ট্রাফিক জ্যামে অর্থাৎ তেমন একটা নড়াচড়া করেনি। প্রাণের তেমন কোন উন্নতিও ঘটেনি এ সময়ে।
জ্যাক টাকার
প্রারম্ভিক জীবন
জ্যাক রবার্ট টাকার ১৯৯৯ সালের ১৩ই নভেম্বর তারিখে ইংল্যান্ডের কেন্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
পৃথিবীর ইতিহাস
প্রাণের বিস্ফোরণ
৬৫০ মিলিয়ন বছর আগে বায়ুমণ্ডলে আবারো বাড়তে শুরু করে অক্সিজেন এবং এ সময়ে বিভিন্ন প্রাণীর উদ্ভব হতে থাকে। এককোষী প্রাণীর পাশাপাশি এসে পড়ে বহুকোষী প্রাণী। এই সময়সীমার মাঝেই শিকার এবং শিকারির উদ্ভব হয়।
প্রাণীজগতের বিলুপ্তি
পৃথিবীর ইতিহাসে সবচাইতে বড় বিলুপ্তির ঘটনা ঘটে আজ থেকে ২৫২ মিলিয়ন বছর আগে পারমিয়ান পিরিয়ডে। মাত্র ৬০ হাজার বছরের মাঝে প্রায় ৯০ শতাংশ জীবের বিলুপ্তি ঘটে। ৬৬ মিলিয়ন বছর আগে ক্রেটেশাস পিরিয়ডে বিলুপ্তি ঘটে ডায়নোসর সহ ৮৫ শতাংশ জীবের। পারমিয়ান পিরিয়ডে এই বিলুপ্তির কারণ ছিলো সাইবেরিয়ায় এক বিশাল অগ্ন্যুৎপাত। পরিবেশ পরিবর্তনের কারণেও বিলুপ্তি ঘটতে দেখা গেছে। ৪৫০ মিলিয়ন বছর আগে বড়সড় একটা তুষার যুগের কারণে বিলুপ্তি ঘটে ৭৫ শতাংশ জীবের।
বরফ যুগ
পাঁচটি বড় বরফ যুগ দেখা যায় পৃথিবীর ইতিহাসে। আপনি কি জানেন, এখনও আমরা একটি বরফ যুগের মাঝে বাস করছি? আজ থেকে প্রায় ১১,৫০০ বছর আগে শুরু হয়েছিলো এই বরফ যুগ।
প্লাস্টিক যুগ?
বর্তমান সময়ে প্লাস্টিকের এতো বেশি আবর্জনা জমে গেছে যে অনেক বিজ্ঞানী একে প্লাস্টিক যুগ বা প্লাস্টিসিন পিরিয়ড বলে আখ্যা দিচ্ছেন। এসব প্লাস্টিকের কিছু আবার নতুন এক ধরনের পাথরেও রূপান্তরিত হয়েছে। আজ থেকে মিলিয়ন বছর পরেও এসব প্লাস্টিকের চিহ্ন পাওয়া যাবে পৃথিবীর বুকে।
লৌহ যুগ?
আদিম যুগ?
আধুনিক যুগ
দুহাই
দুহাই (অর্থ: অভিশাপ) ১৯৪৪ সালের ভারতীয় বলিউড ছবি। এটি ১৯৪৩ সালের ৬ষ্ঠ সর্বাধিক উপার্জনকারী ভারতীয় চলচ্চিত্র ছিল।
বাংলাদেশ হাই-টেক পার্ক কর্তৃপক্ষ
বাংলাদেশ হাই-টেক পার্ক কর্তৃপক্ষ (বাহাটেপাক) হচ্ছে বাংলাদেশের একটি সরকারি সংস্থা যেটি সারা দেশে প্রযুক্তি পার্ক প্রতিষ্ঠা, ব্যবস্থাপনা এবং পরিচালনায় নিয়োজিত।
২০১০ সালে গঠিত হয়ে, বাহাটেপাক বর্তমানে গাজীপুর জেলার কালিয়াকৈর হাই-টেক পার্ক এবং যশোর সফটওয়্যার টেকনোলোজি পার্ক সহ প্রকল্পসমূহের বাস্তবায়নে কাজ করছে।       ঢাকার মহাখালী আইটি ভিলেজ, রাজশাহী জেলার পবা উপজেলার বরেন্দ্র সিলিকন সিটি, এবং সিলেট জেলার কোম্পানীগঞ্জ উপজেলায় সিলেট ইলেক্ট্রনিক সিটি এই সংস্থার পরিকল্পিত প্রকল্পের মধ্যে অন্তর্ভুক্ত।
রূপকল্প ও অভিলক্ষ
রুপকল্প : বাংলাদেশে আইটি/হাই-টেক শিল্পের টেকসই উন্নয়ন ও বিকাশ।
অভিলক্ষ্য :  তথ্য-প্রযুক্তি শিল্পের জন্য আন্তর্জাতিক মানের অবকাঠমো/স্থাপনা প্রতিষ্ঠা; তথ্য-প্রযুক্তি ব্যবসায়ের অনুকূল  ও টেকসই পরিবেশ এবং তথ্য-প্রযুক্তি নির্ভর শিল্পের ইকোসিস্টেম তৈরি; তথ্য-প্রযুক্তি শিল্প ও ব্যবসায়ের সকল সেবা ওয়ান স্টপ সার্ভিসের মাধ্যমে সম্পন্ন করা।
বিনিয়োগ
২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি ও যশোরের শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন এবং শেখ হাসিনা সফটওয়্যার টেকনোলজি পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। নয়টি কোম্পানি ৫৫ মিলিয়ন ডলার বিনিয়োগ করবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। পার্ক দুটিতে প্রায় সাড়ে ৩ হাজার লোকের কর্মসংস্থান হবে।
হাইটেক পার্কের তালিকা
১। বঙ্গবন্ধু হাইটেক সিটি, কালিয়াকৈর, কর্মসংস্থান লক্ষমাত্রা: ১,০০,০০০ (এক লক্ষ)
২। শেখ হাসিনা সফটওয়্যার টেকনোলজি পার্ক, যশোর, কর্মসংস্থান লক্ষমাত্রা: ৫০০০
৩। জনতা টাওয়ার সফটওয়্যার টেকনোলজি পার্ক, ঢাকা, বর্তমান কর্মসংস্থান : ৮৭০
৪। বঙ্গবন্ধু শেখ মুজিব হাইটেক পার্ক, রাজশাহী, কর্মসংস্থান লক্ষমাত্রা: ১৪,০০০
৫। হাইটেক পার্ক, সিলেট ( সিলেট ইলেকট্রনিক্স সিটি), কর্মসংস্থান লক্ষমাত্রা: ৫০,০০০
৬। শেখ কামাল আইটি ট্রেনিং এন্ড ইনকিউবেশন সেন্টার, নাটোর, বর্তমান কর্মসংস্থান : ৭৯৯
৭। শেখ কামাল আইটি ট্রেনিং এন্ড ইনকিউবেশন সেন্টার, (৭টি, সিলেট ( কোম্পানীগঞ্জ), নাটোর (সিংড়া), নেত্রকোণা ( সদর), বরিশাল ( সদর(, মাগুরা ( সদর), কুমিল্লা ( লালমাই), চট্রগ্রাম ( সিটি করপোরেশন), প্রশিক্ষণ লক্ষমাত্রা: ১৫,০০০
৮। জেলা পর্যায়ে আইটি/হাইটেক পার্ক (১২ টি জেলায় : রংপুর, নাটোর (সিংড়া), খুলনা, বরিশাল, ঢাকা (কেরানীগঞ্জ), গোপালগঞ্জ ( বশেমুরবিপ্রবি), ময়মনসিংহ (সদর), জামালপুর (সদর), কুমিল্লা ( সদর দক্ষিণ), চট্রগ্রাম ( সদর), কক্সবাজার ( রামু), সিলেট ( কোম্পানীগঞ্জ), কর্মসংস্থান লক্ষমাত্রা: ৬০,০০০, প্রশিক্ষণ লক্ষমাত্রা : ৩০,০০০
৯। আইটি বিজনেস ইনকিউবেটর, চুয়েট, প্রশিক্ষণ লক্ষমাত্রা : ২০০
১০। বঙ্গবন্ধু শেখ মুজিব হাইটেক পার্ক, রাজশাহীতে আইসিটি ইনকিউবেটর কাম ট্রেনিং সেন্টার
১১। প্রকৌশল ও প্রযুক্তি বিশ্ববিদ্যালয়ে খুলনাতে আইসিটি ইনকিউবেটর কাম ট্রেনিং সেন্টার।
আন্তর্জাতিক সমুদ্র চলাচল সংস্থা
আন্তর্জাতিক সমুদ্র চলাচল সংস্থা (International Maritime Organization, সংক্ষেপে IMO) জাতিসংঘের একটি বিশেষায়িত সংস্থা, যা সমুদ্র চলাচল সংক্রান্ত সকল বিষয় তদারকি করে। IMO এর সদরদপ্তর যুক্তরাজ্যের লন্ডন শহরে অবস্থিত। সংস্থাটির বর্তমান সদস্য সংখ্যা ১৭৫ এবং সহযোগী সদস্য ৩টি। বর্তমান মহাসচিব দক্ষিণ কোরিয়ার কিতাক লিম।
ইতিহাস
IMO প্রতিষ্ঠার লক্ষ্যে ১৯৪৮ সালের ৬ মার্চ জেনেভায় একটি কনভেনশন গৃহিত হয় যা ১৭ মার্চ ১৯৫৮ কার্যকর হয়। সংস্থাটি International Maritime Consultative Organization (IMCO) হিসেবে ১৯৪৮ সালে প্রতিষ্ঠিত হয়। ১৯৫৯ সালের ১৩ জানুয়ারি এটি জাতিসংঘের বিশেষায়িত সংস্থার মর্যাদা লাভ করে। পরবর্তীতে ১৯৮২ সালে International Maritime Organization নামকরণ করা হয়। বাংলাদেশ ১৯৭৬ সালে IMO এর সদস্যপদ লাভ করে।
সদরদপ্তর
আইএমওর প্রধান কার্যালয় লন্ডনের টেমস নদীর তীরে একটি বড় আলবার্ট এম্ব্যাংকমেন্টে অবস্থিত। সংস্থাটি ১৯৮২ সালের শেষে নতুন প্রধান কার্যালয়ে চলে গিয়েছিল এবং এটি ১৭ মে ১৯৮৩ সালে রানী এলিজাবেথ (II) উদ্বোধন করেছিলেন। ভবনটির স্থপতিরা ছিলেন ডগলাস ম্যারিয়ট, ওরবি ও রবিনসন। ভবনের সামনে একটি জাহাজের অগ্রভাগের একটি সাত মিটার উচ্চ, দশ টনের ব্রোন্জ দ্বারা তৈরি ভাস্কর্য রয়েছে। আইএমওর পূর্বের প্রধান কার্যালয় ছিল ১০১ পিক্যাডিলি (বর্তমানে জাপানের দূতাবাস), তার আগে ২২ বার্নার্স স্ট্রিটে এবং মৌলিকভাবে চ্যান্সেরি লেনে ছিল।
মুহিন
মুহিন বাংলাদেশের একজন গায়ক। সে ২০০৬ সালের মিউজিক্যাল অনুষ্টান ক্লোজআপ১- তোমাকেই খোজছে বাংলাদেশ এ দ্বিতীয় অবস্থানে বিজয়ী হয়েছিল। সালমা আক্তার হয়েছিল প্রথম। তার গান গাওয়ার স্টাইল হিসেবে তিনি আধুনিক বাংলাকে বেছে নিয়েছেন। সে সংগীতা এর সাথে চুক্তি বদ্ধ হয়েছিল। পরে সংগীতার ব্যানারে তার প্রথম এলবাম মুক্তি পেয়েছিল "তোমার জন্য'', ২০০৮ সালে।
এককোষী জীব
এককোষী জীব হল, সেইসব জীব যেসব জীবের দেহ মাত্ৰ একটি কোষ দ্বারা গঠিত হয়, অন্যদিকে বহুকোষী জীব একাধিক কোষ নিয়ে গঠিত। এককোষী জীবকে দুটি শ্রেণীতে ভাগ করা যায় : প্ৰাককেন্দ্রিক কোষ ও সুকেন্দ্ৰিক কোষ। ব্যাকটেরিয়া ও আৰ্কিয়া প্রাককেন্দ্রিক কোষের অন্তর্ভুত। অনেক সুকেন্দ্রিক কোষ বহুকোষী, কিন্তু প্ৰটোজোয়া, এককোষী শৈবাল, এককোষী ছত্রাক আদি এককোষী জীবের অন্তর্ভুত ।
এককোষী জীবের জীবন প্রাচীন রুপ বলে গন্য করা হয়, সম্ভৱতঃ প্ৰায় ৩৮ নিযুত বছর আগে এরা বিদ্যমান ছিল।
সুকেন্দ্ৰীককোষ জীব, বেশিরভাগ প্রোটিস্ট, আরো কিছু ছত্রাক এককোষী। যদিও এনে কিছু জীব সংঘবদ্ধ হয়ে থাকে, তথাপি তারা এককোষী। এনে জীব এভাবে একসাথে জীবন নিৰ্বাহ করে। তারা প্ৰত্যেকেই পরস্পরের নিৰ্ভরশীল হয়ে  থাকে।
বেশিরভাগ এককোষী জীব খুব ক্ষুদ্ৰ যেমন:
নিউজিল্যান্ডে গাঁজা
থাম্ব| ক্যানাবিস স্যাটিভা উদ্ভিদের একটি শুকনো ফুলের কুঁড়ি নিউজিল্যান্ডে গাঁজার ব্যবহার মাদকদ্রব্যের অপব্যবহার আইন ১৯৭৫ দ্বারা নিয়ন্ত্রিত হয়, যা যেকোনো পরিমাণ গাঁজার অননুমোদিত দখলকে অপরাধ মনে করে। ক্যানাবিস হল নিউজিল্যান্ডে ক্যাফেইন, অ্যালকোহল এবং তামাকের পরে চতুর্থ-সবথেকে বেশি ব্যবহৃত বিনোদনমূলক ঔষধ এবং সবচেয়ে বেশি ব্যবহৃত অবৈধ মাদক। ২০০১ সালে একটি পারিবারিক সমীক্ষায় দেখা গেছে যে ১৫-৬৪ বছর বয়সী নিউজিল্যান্ডের ১৩.৪% গাঁজা ব্যবহার করে। এটি বিশ্বের নবম-সর্বোচ্চ গাঁজা সেবনের স্তর হিসাবে স্থান পেয়েছে।
২০১৮ সালের ডিসেম্বরে, শ্রম-নেতৃত্বাধীন সরকার ২০২০ সালের সাধারণ নির্বাচনের অংশ হিসাবে অনুষ্ঠিতব্য ব্যক্তিগত ব্যবহারের জন্য গাঁজার বৈধতার উপর একটি গণভোট ঘোষণা করে। এটি ছিল সরকারকে আস্থা ও সরবরাহ দেওয়ার জন্য গ্রিন পার্টির শর্ত। ২০২০ সালে গণভোট অনুষ্ঠিত হয়েছিল, ভোটারদের জিজ্ঞাসা করা হয়েছিল যে তারা একটি নতুন বিল সমর্থন করেন কিনা যা নিউজিল্যান্ডে গাঁজা বিক্রি, উৎপাদন এবং দখল নিয়ন্ত্রণ করবে, যেখানে 'না' ভোট জিতেছে, ৫০.৭% ভোট পেয়ে।
হাজরামাউত
হাজরামাউত (حَضْرَمَوْتُ \ حَضْرَمُوتُ; হাজরামাউতীয় : 𐩢𐩳𐩧𐩣, Ḥḍrmt) হল দক্ষিণ আরবের একটি অঞ্চল, যা পূর্ব ইয়েমেন, পশ্চিম ওমানের কিছু অংশ এবং দক্ষিণ সৌদি আরব নিয়ে গঠিত। নামটি প্রাচীন উৎপত্তি থেকে এসেছে এবং ইয়েমেনের হাজরামাউত গভর্নরেটের নামে নামটি রাখা হয়েছে। হাজরামাউতের লোকদের হাজরামি বলা হয়। তারা পূর্বে হাজরামাউতীয় নামক একটি পুরানো দক্ষিণ আরবীয় ভাষায় কথা বলত, কিন্তু এখন প্রধানত হাজরামি আরবি ভাষায় কথা বলে, যার প্রভাব হাজরামাউতীয় থেকে অনেক বেশি।
ব্যুৎপত্তি
থাম্ব|১৭৩২ সালের মানচিত্রের একটি অনুলিপিতে হাজরামাউত, উসমানীয় ভূগোলবিদ [[কাতিপ চেলেবি (১৬০৯-৫৭) এর করা উসমানীয় সাম্রাজ্যের প্রথম মুদ্রিত মানচিত্র থেকে]] "হাজরামাউত" নামের উৎপত্তি সঠিকভাবে জানা যায়নি এবং এর অর্থ সম্পর্কে অনেক প্রতিদ্বন্দ্বিতাপূর্ণ অনুমান রয়েছে। সবচেয়ে সাধারণ লোক ব্যুৎপত্তি হল: অঞ্চলটির নামের অর্থ হল "মৃত্যু এসেছে", حَضَر থেকে এবং مَوْت, যদিও এটি কীভাবে পরিচিত হয়েছিল তার একাধিক ব্যাখ্যা রয়েছে। একটি ব্যাখ্যা হল যে এটি এই অঞ্চলের একজন কিংবদন্তি আক্রমণকারী 'আমর ইবনে কাহতানের একটি ডাকনাম, যার যুদ্ধে সবসময়ই অনেকের মৃত্যু হয়েছে। আরেকটি তত্ত্ব হল, সামুদ সভ্যতা ধ্বংসের পর ইসলামের নবী সালেহ তার প্রায় ৪০০০ অনুসারীদের নিয়ে এই অঞ্চলে চলে যান এবং সেখানেই তিনি মারা যান, এইভাবে এই অঞ্চলটির নাম ব্যধি থেকে উৎপন্ন "মৃত্যু এসেছে" হয়। সম্পর্কিত একটি তৃতীয় ব্যুৎপত্তি হল, حضر বলতে এলাকার বাসিন্দাদের নিজেদেরকে বোঝায় এবং ইঙ্গিত দেয় যে প্রাচীন হাজরামি জনগণের জীবনধারা আজকের উত্তর ইয়েমেনে অবস্থিত সীমান্তবর্তী রাজ্যগুলির দৃষ্টিতে কঠিন এবং তপস্বী ছিল।
হাজরামাউতকে বাইবেলে হাজারমাভেথ (আদি পুস্তক ১০:২৬ এবং ১ ক্রনিকলস ১:২০) দিয়েও চিহ্নিত করা হয়েছে। সেখানে, এটি দক্ষিণ আরব রাজ্যগুলির কথিত পূর্বপুরুষ জোকতানের (ইসলামিক ঐতিহ্যে কাহতানের সাথে পরিচিত) এর একজন পুত্রের নাম। বিভিন্ন বাইবেলের অভিধান অনুসারে, "হাজারমাভেথ" নামের অর্থ "মৃত্যুর আদালত", যা আরবী লোক ব্যুৎপত্তির অনুরূপ একটি অর্থ প্রতিফলিত করে।
নামের উৎপত্তি সম্পর্কে পাণ্ডিত্যপূর্ণ তত্ত্বগুলি কিছুটা বৈচিত্র্যময়, কিন্তু কোনোটিই সাধারণ গ্রহণযোগ্যতা পায়নি। শহরটির পুনরাবিষ্কারকারী জুরিস জারিনস এটিকে ওমানের প্রাচীন ধূপ পথের বাণিজ্য রাজধানী উবার বলে দাবি করে ইঙ্গিত দিয়েছেন যে নামটি গ্রিক শব্দ ὕδρευματα হাইড্রোমাতা থেকে এসেছে, যার অর্থ ওয়াদি দিয়ে ঘেরা (এবং প্রায়শই দুর্গযুক্ত) পানি সরবরাহ স্টেশন। নোভা নামক একটি টেলিভিশন সাক্ষাৎকারে, তিনি উবারকে এভাবে বর্ণনা করেছেন:
"বেদুইন উপজাতিদের আক্রমণ থেকে পানি সরবরাহ রক্ষা করার জন্য এক ধরনের দুর্গ/প্রশাসন কেন্দ্র স্থাপন করা হয়েছে। জায়গাটির চারপাশে অন্তত ছয় মাইল দূরে ছোট ছোট গ্রাম ছিল, যেগুলো কাফেলার জন্য ছোট আকারের ছাউনি হিসেবে কাজ করত। এর একটি আকর্ষণীয় সাদৃশ্য হল রোমান সময় থেকে মিশরের পূর্ব মরুভূমিতে সুরক্ষিত জলের গর্ত। সেখানে এগুলিকে বলা হত হাইড্রুমাটা।"
যদিও এটি প্রাক-৭ম শতাব্দীর ওয়াদি হাজরামাউতে বসতি স্থাপনের দৃশ্যকে সঠিকভাবে বর্ণনা করে, তবে নামের জন্য এই ব্যাখ্যাটি অনাক্রম্য এবং বিস্তৃতভাবে কোন পণ্ডিতদের গ্রহণযোগ্যতা পায়নি। খ্রিস্টপূর্ব ৭ম শতাব্দীতে ইসলামের আবির্ভাবের আগে থেকেই, নামটির ভিন্নতা অন্তত প্রথম সহস্রাব্দ খ্রিস্টপূর্বের মাঝামাঝি সময়কার বলে প্রমাণিত হয়। ḥḍrmt (𐩢𐩳𐩧𐩣) এবং ḥḍrmwt (𐩢𐩳𐩧𐩣𐩥) নামগুলি পুরাতন দক্ষিণ আরব ভাষার (হাজরামাউতীয়,কাতামিতীয়, মিনাইক, সাবাইয়ান) গ্রন্থে পাওয়া যায়, যদিও দ্বিতীয় রূপটি কোনো পরিচিত হাজরামাউতীয় শিলালিপিতে পাওয়া যায় না। উভয় রূপে, শব্দটি নিজেই একটি শীর্ষ নাম, একটি উপজাতীয় নাম, বা হাজরামাউত রাজ্যের নাম হতে পারে। খ্রিস্টপূর্ব চতুর্থ শতাব্দীর শেষের দিকে বা তৃতীয় শতাব্দীর প্রথম দিকে, থিওফ্রাস্টাস Άδρραμύτα নামটি দেন, যা গ্রিক ভাষায় সেমেটীয় নামের একটি সরাসরি প্রতিলিপি।
যেহেতু দক্ষিণ আরব হল দক্ষিণ সেমেটীয় ভাষার উপ-পরিবারের জন্মভূমি, তাই এই নামের একটি সেমিটীয় উৎস থাকার সম্ভাবনা খুব বেশি। কামাল সালিবি নামটির জন্য একটি বিকল্প ব্যুৎপত্তি প্রস্তাব করেছিলেন যা যুক্তি দেয় যে নামটির মধ্যে সন্ধিস্বর "আউ" একটি ভুল কণ্ঠস্বর। তিনি উল্লেখ করেন যে "-উত" হল হাজরামাউতে স্থানের নামের জন্য একটি ঘন ঘন সমাপ্তি, এবং "হাজরামুত" হল নামটির কথ্য উচ্চারণ, এবং দৃশ্যত এটির প্রাচীন উচ্চারণও, নামটির সঠিক পাঠ হওয়া উচিত "হাজরম এর হার্ম।" তারপরে তিনি প্রস্তাব করেন যে নামটির অর্থ "সবুজ জায়গা", যা এর সু-জলযুক্ত ওয়াদিগুলির জন্য উপযুক্ত যার সতেজতা পার্শ্ববর্তী উচ্চ মরুভূমির মালভূমির বিপরীত।
ভূগোল এবং ভূতত্ত্ব
থাম্ব|হাজরামাউত উপত্যকার সিয়ুনের কাছাকাছি অঞ্চল সংক্ষিপ্তভাবে, হাজরামাউত ঐতিহাসিক কুয়েতি এবং কাথিরি সালতানাতকে বোঝায়, যেগুলো ১৯৬৭ সালে দক্ষিণ ইয়েমেনের স্বাধীনতায় তাদের বিলুপ্তি না হওয়া পর্যন্ত অ্যাডেনের ব্রিটিশ বাসিন্দাদের তত্ত্বাবধানে এডেন প্রটেক্টোরেটে ছিল। হাজরামাউতের বর্তমান গভর্নরেট মোটামুটিভাবে দুই সালতানাতের প্রাক্তন অঞ্চলকে অন্তর্ভুক্ত করে। এটি একটি সংকীর্ণ, শুষ্ক উপকূলীয় সমভূমি নিয়ে গঠিত যা গভীরভাবে নিমজ্জিত ওয়াদি (মৌসুমী জলধারা) এর একটি খুব বিরল নেটওয়ার্ক সহ একটি বিস্তৃত মালভূমির (ٱلْجَوْل, গড় খাড়া উঁচু পাহাড় দিয়ে আবদ্ধ। হাজরামাউতের অনির্ধারিত উত্তর প্রান্তটি মরুভূমির আর-রুব' আল-খালি তে নেমে গেছে। যেখানে হাজরামাউত মালভূমি বা উচ্চভূমি (هَضْبَة حَضْرَمَوْت ) আরব সাগরে এডেন উপসাগরের সাথে মিলিত হয়ে গিয়ে উচ্চতা হঠাৎ কমে যায়।
বিস্তৃত অর্থে, হাজরামাউত ওমানের সাথে সমসাময়িক সীমান্ত পর্যন্ত পূর্বে মাহরা অঞ্চলকে অন্তর্ভুক্ত করে। এটি হাজরামাউত এবং মাহরার বর্তমান গভর্নরেটগুলিকে সম্পূর্ণরূপে এবং সেইসাথে শাবওয়াহ গভর্নরেটের কিছু অংশকে অন্তর্ভুক্ত করে।
হাজরামিরা ওয়াদির ধারে ঐতিহ্যবাহী পানি সরবরাহ স্টেশনকে কেন্দ্র করে ঘন নির্মিত শহরে বাস করে। হাজরামিরা গম এবং বাজরা ফসল তোলে, খেজুর এবং নারকেল গাছের চাষ করে এবং কিছু কফি চাষ করে। মালভূমিতে বেদুইনরা ভেড়া ও ছাগল পালন করে। সমাজ এখনও অত্যন্ত উপজাতীয়, পুরানো সৈয়দ আভিজাত্যের সাথে, ইসলামের নবী মুহাম্মদের বংশধর, ঐতিহ্যগতভাবে শিক্ষিত, তাদের ইসলামী পালনে কঠোর এবং ধর্মীয় ও ধর্মনিরপেক্ষ বিষয়ে অত্যন্ত সম্মানিত।
পাহাড়
হাজরামাউত পর্বতমালা (جِبَال حَضْرَمَوْت) "মাহরাত পর্বতমালা" (جِبَال ٱلْمَهْرَة) নামেও পরিচিত, ইয়েমেনের একটি পর্বতশ্রেণী। এগুলো উত্তর-পূর্বে ওমানি ধোফার পর্বতমালার সাথে সংলগ্ন, এবং জেমস ক্যান্টন দক্ষিণ-পশ্চিমে অ্যাডেনকে পর্বতমালাটির খাঁজে বলে মনে করেন।
ইতিহাস
থাম্ব|হাজরামাউতের রাজধানী শহর শাবওয়াতে রাজপ্রাসাদের পৌরাণিক জন্তুর একটি প্রাচীন ভাস্কর্য
প্রাচীন
প্রাচীন গ্রিক গ্রন্থে হাজরামিদের চত্রমোতিতাই বলে উল্লেখ করা হয়েছে। হাজরামাউতীয় গ্রন্থগুলো সাবাইয়ান গ্রন্থগুলোর পরে এসেছে এবং হাজরামাউত থেকে আসা কিছু সাবাইয়ান গ্রন্থের কথা জানা যায়।